കൊവിഡ് വ്യാജ പ്രചാരണങ്ങളില് ഒന്നാം സ്ഥാനം ഇന്ത്യക്കെന്ന് പഠന റിപ്പോര്ട്ട് ലോകത്തില് കൊവിഡ് വ്യാജ പ്രചാരണങ്ങളില് ഒന്നാം സ്ഥാനം ഇന്ത്യക്കെന്ന് പഠന റിപ്പോര്ട്ട്. കഴിഞ്ഞ ഒന്നരവര്ഷക്കാലത്ത് കൊവിഡ് സംബന്ധിയായ തെറ്റായ വിവരങ്ങളുടെ പ്രചാരണത്തിലും ഉല്ഭവത്തിലും ഇന്ത്യയാണ് മുന്നിലുള്ളതെന്നാണ് സേജിന്റെ ഇന്റര്നാഷണല് ഫെഡറേഷന് ഓഫ് ലൈബ്രറി അസോസിയേഷന് നടത്തിയ പഠനത്തില് വ്യക്തമാകുന്നത്. 138 രാജ്യങ്ങളിലായി കൊവിഡ് 19 സംബന്ധിച്ച് പ്രചരിക്കുന്ന 9657 വ്യാജ വിവരങ്ങളുടെ ഉറവിടം സംബന്ധിച്ചാണ് കാനഡയിലെ ആല്ബെര്ട്ടാ സര്വ്വകലാശാലയുമായി ചേര്ന്നുള്ള പഠനം നടന്നത്. സമൂഹമാധ്യമങ്ങളാണ് ഇത്തരം വ്യാജപ്രചാരണങ്ങളുടെ പ്രധാന വേദിയാവുന്നത്. തെറ്റായ പ്രചാരണങ്ങളുടെ 85 ശതമാനവും സമൂഹമാധ്യമങ്ങളിലൂടെയാണ് നടക്കുന്നത്. അന്തര്ദേശീയ വസ്തുതാ പരിശോധക ഏജന്സികളില് നിന്നാണ് പ്രചാരണങ്ങള് സംബന്ധിച്ച വിവര ശേഖരണം നടന്നത്. രാജ്യങ്ങളുടെ കണക്കിലേക്ക് വരുമ്ബോള് കൊവിഡ് വ്യാജ പ്രചാരണങ്ങളില് ഒന്നാം സ്ഥാനമാണ് ഇന്ത്യയ്ക്കുള്ളത്. വ്യാജവിവരങ്ങളില് 18 ശതമാനവും ഇന്ത്യയാണ് ഉറവിടമായിട്ടുള്ളത്. 9 ശതമാനത്തോടെ രണ്ടാം സ്ഥാനത്ത് ബ്രസീലും 8.6 ശതമാനത്തോടെ അമേരിക്കയുമാണ് മൂന്നാം സ്ഥാനത്തുള്ളത്.The post കൊവിഡ് വ്യാജ പ്രചാരണങ്ങളില് ഒന്നാം സ്ഥാനം ഇന്ത്യക്കെന്ന് പഠന റിപ്പോര്ട്ട് first appeared on MalayalamExpressOnline.